**Argentīnas tango sacensību nolikums**

**1. Argentīnas tango sacensību kategorijas:**
1. Tango de pista Adults
2. Tango de pista Seniors
3. Milonga Adults
4. Milonga Seniors 5. Vals Adults
6. Vals Seniors
7. Milonguero Open
8. Escenario

**2. Sacensību noteikumi**
Sacensības katrā kategorijā notiek, ja sacensībās piedalās trīs vai vairāk pāru.
Konkursa organizatori rezervē tiesības atcelt sacensības kategorijā, ja pieteikto pāru skaits šinī kategorijā ir mazāks par trim.
Ja kategorijā dalībnieku pāru skaits nepārsniegs 8, sacensības notiks vienā posmā. Ja pāru skaits pārsniegs 8, notiks kvalifikācijas sacensības un finālsacensības.
Kategorijās „Tango de Pista” sacensības notiek no 1 līdz 3 tango skaņdarbu pavadījumā vienas rondas garumā. Konkrētus skaņdarbus pavadījumam izvēlas organizatori.

Kategorijās „Vals” un „Milonga” sacensības notiek no 1 līdz 3 attiecīgā žanra skaņdarbu pavadījumā vienas rondas garumā. Konkrētus skaņdarbus pavadījumam izvēlas organizatori.
Kategorijā „Milonguero” sacensības notiek 3 dažādu orķestru melodijas (tango/vals/ milonga) skaņdarbu pavadījumā vienas rondas garumā. Konkrētus skaņdarbus pavadījumam izvēlas organizatori.
Visās augstāk minētajās kategorijās, pirms pāri dosies uz deju grīdas, dalībnieku vārdi, kā arī skaņdarbu nosaukumi un to izpildītāji (orķestri un dziedātāji) tiks skaļi nosaukti visai zālei.
Kategorijā „Skatuves tango” pāri dejo pa vienam, pašu izvēlēta muzikālā skaņdarba pavadījumā. Skaņdarba garums nedrīkst pārsniegt 4 (četras) minūtes. Skaņdarba fonogrammu ir iepriekš jāiesniedz pasākuma organizatoriem elektroniskā formā, .mp3 formātā.
Visā konkursa laikā, sacensību norises vieta būs atvērta skatītājiem. Ieeja pasākumā ar iepriekš iegādātām ielūgumiem.

**3. Pieteikumu reģistrācijas kārtība**3.2.Konkursa pāris sastāv no vīrieša vadītāja un sievietes sekotājas.
3.3 Konkursanti drīkst piedalīties vienā vai vairākās nomināciju izcīņās. Nevar pieteikties dalībai vienā un tanī pašā kategorijā vairākas reizes. Dalībnieks var piedalīties nomināciju izcīņās ar vienu un to pašu, vai arī ar citu partneri.
3.4. Konkursa dalībniekiem, sacensību brīdī ir jābūt sasniegušiem 18 gadu vecumu.

\*Paskaidrojumi par konkursa kategoriju izvēli un pieteikumu iesniegšanu:
3.5. Tango de pista Adults, Vals Aduls, Milonga Adults apakškategorijās piedalās dejotāji, kuri ir jaunāki par 50 gadiem, vai vismaz viens partneris ir jaunāks par 50 gadiem.
3.6. Tango de pista Seniors, Vals Seniors, Milonga Seniors apakškategorijās abiem dalībniekiem jābūt vecākiem par 50 gadiem.

**4. Vērtēšana**
4.A. Kategorijas „Tango de Pista” ,„Tango valsis” un „Milonga”:
4.A.1. Dejotāju pozīcija dejas laikā:
a) Dejotāji saglabā dejas sākumā izveidoto satvērienu visas dejas laikā, kamēr nebeidz skanēt mūzika – tas nozīmē, ka satvēriens, kas ir tango pamatelements, netiek izjaukts.
b) Pareizā satvēriena apozīcijā partneriem visu laiku vienam otru jāapskauj. Lai arī partneriem, izpildot atsevišķas figūras, var nākties atbrīvot satvērienu, tas nevar ilgt visu dejas laiku.
c) Visas kustības jāizpilda telpā, ko nosaka satvēriena robežas.
4.A.2. Galvenie dejas vērtēšanas kritēriji žūrijai būs pāra satvēriens, mūzikas interpretācija, elementu izpildes tehnika un dejas soļa stils.
4.A.3. Sacensību dalībnieki drīkst izpildīt jebkuru tradicionālo tango figūru, tai skaitā barridas, sacadas (uz grīdas), enrosques, boleo u.c..
4.A.4. Tādu horeogrāfisko „Skatuves tango” elementu, kā ganchos, saltos, trepadas, u.c., izpilde sacensību laikā nav atļauta.
4.A.5. Pāriem, dejas laikā, ir jāvirzās virzienā, pretējā pulksteņrādītāja virzienam un jācenšas neuzkavēties vienā vietā, radot šķēršļus citu pāru kustībai. Nav atļauts apdzīt citus pārus.
4.A.6.Kategorijā „Milongero” tiks vērtēts katrs dejotājs individuāli, nevis viss pāris. Pēc katras dejas notiks partneru maiņa. Par uzvarētāju atzīs to dejotāju, kurš/-ra būs uzrādījis/-usi augstāku meistarību dejojot ar dažādiem/-ām partneriem/-ēm.

4.B. Kategorija „Skatuves tango”
4.B.1. Kategorijā „Skatuves tango” pāri dejo iestudētu kompozīciju pašu izvēlēta muzikālā skaņdarba pavadījumā.
4.B. 2. Skaņdarba garums nedrīkst pārsniegt 4 minūtes. Skaņdarba fonogrammu ir iepriekš jāiesniedz pasākuma organizatoriem elektroniskā formā, .mp3 formātā, USB zibatmiņas nesējā. Drīkst izmantot tango, milongas vai tango valša žanra skaņdarbus. Nedrīkst izmantot mūziku, kas nav tango. Skaņdarbam jābūt labā kvalitātē, ar pareizu ātrumu. Pavaddokumentā jābūt norādītai šādai informācijai: konkursantu vārdi, uzvārdi, kā arī skaņdarba nosaukums un tā izpildītāji (orķestris un dziedātājs/-i). Pēc sacensībām, USB zibatmiņa tiks atdota īpašniekam.
4.B.3. Dalībnieki varēs nodemonstrēt savu individuālo sapratni par tango deju. Dejas laikā drīkst izmantot kustības un figūras, kas nav attiecināmas uz klasisko tango, tai pat laikā uzvedumā jābūt iekļautiem arī tradicionālajiem tango elementiem, kā, piemēram, caminato, ocho, ocho cortado, madia giro, giro, un milongero satvēriens.
4.B.4. Dejas laikā partneri drīkst atvērt satvērienu, kā arī izmantot citu deju elementus, ja tas attaisnoti iekļaujas konkrētās dejas horeogrāfijā. 4.B.5. Lēcieniem, gaisa horeogrāfijai un citiem elementiem, kas raksturīgi citām dejām, nevajadzētu būt pārsvarā par tango elementiem. Tas nozīmē, ka šo elementu kopgarums nedrīkst pārsniegt trešdaļu no dejas ilguma. Pārim jāizmanto visu dejas laukumu.
4.B.6. Žūrija vērtēs:
А. dejas horeogrāfiju (iestudējums, izpilde);
В. Tango būtības atainojumu;
С. Dejas laukuma izmantojumu;
D. horeogrāfijas un kustību kvalitāti;
Е. dejas laukuma aizpildījumu;
F. pāra sinhronitāti;
G. izmantotos efektus;
H. muzikalitāti (brīvība, mūzika-dejotājs-stils);
I. iestudējuma atbilstību mūzikai.
J. kostīmus, kopējo izskatu (par tango neatbilstošu tērpu, piemēram salsas vai daiļslidošanas tērpu, izmantošanu, tiks piemēroti soda punkti)

**5. Tērps**
Partneris: bikses, krekls, kurpes, pieļaujami vestīte vai žakete.
Partnere: eleganta kleita, kurpes.
NAV PIEĻAUJAMA ikdienas, sporta vai džinsu apģērbu izmantošana.

**6. Žūrija**
6.1. Katrā kategoriju vērtēs no 3 līdz 7 tiesneši. Kolēģijā būs atzīti un cienīti Argentīnas tango pasniedzēji un dejotāji.
6.2. Katrā kategorijā un apakškategorijā žūrija noteiks vienu pāri – uzvarētāju.
6.3. Sacensību žūrijas lēmumi nav pārsūdzami.
Katram sacensību dalībniekam ir jāapstiprina sava piekrišana šiem nosacījumiem.
6.4. Sacensību administrācija rezervē tiesības atteikt dalību sacensībās dalībniekiem, kuri:
a) neievēro noteikumus;
b) veic darbības, kas var radīt kaitējumu konkursa tēlam vai būt par iemeslu skatītāju sašutumam.

Papildus informāciju skatīt [pielikumu Nr.1](https://www.lsdf.lv/lv/document/116088)